### Resume

Arbejdsmarkedsudvalgets nuværende 4-årige Beskæftigelsesplan, med tilhørende fokusområder, udløber 31. december 2023.

Arbejdet med Strategi for beskæftigelsesindsatsen i Vejle Kommune i den kommende 4-årige periode har været i gang på de seneste udvalgsmøder, hvor der er besluttet principper, fokusområder og performancemål. Efter 1. behandling af Strategien på udvalgsmøde 5. oktober, har der været høring i [adresse].

På dagens møde 2. behandles den endelige version af Strategi for beskæftigelsesindsatsen i Vejle Kommune 2024-2027 inkl. høringssvar fra [adresse].

### Sagsfremstilling

På de seneste møder i Arbejdsmarkedsudvalget har man arbejdet med Strategi for beskæftigelsesindsatsen i Vejle Kommune 2024-2027, som erstatter den nuværende Beskæftigelsesplan.

Udvalget har besluttet principper, fokusområder og performancemål. På baggrund heraf, har forvaltningen udarbejdet forslag til den endelige version af Strategi for beskæftigelsesindsatsen i Vejle Kommune 2024-2027.

Efter 1. behandling af Strategien på møde den 5. oktober 2023, sendte Arbejdsmarkedsudvalget Strategien i høring i [adresse].

Forvaltningen har modtaget input til høringssvar fra Fagbevægelsens Hovedorganisations (FH) medlemmer i forummet. Fælles høringssvar fra [adresse] samt input fra FH er vedlagt som bilag til sagen. Høringssvaret giver ikke anledning til at rette i Strategien.

Den videre proces

Efter Arbejdsmarkedsudvalgets 2. behandling af Strategi for beskæftigelsesindsatsen i Vejle Kommune 2024-2027, sendes strategien til godkendelse i henholdsvis Økonomiudvalget og i Byrådet.

### Klima og resiliensvurdering

Ingen bemærkninger.

### Historik

Økonomi- og arbejdsmarkedsdirektøren indstiller 23. november 2023, pkt. 92:

at Arbejdsmarkedsudvalget anbefaler Økonomiudvalget og Byrådet at godkende Strategi for beskæftigelsesindsatsen i Vejle Kommune 2024-2027.

Beslutning fra Arbejdsmarkedsudvalget, 23. november 2023, pkt. 92:

Arbejdsmarkedsudvalget anbefaler Økonomiudvalget og Byrådet at godkende Strategi for beskæftigelsesindsatsen i Vejle Kommune 2024-2027.

Beslutning fra Økonomiudvalget, 5. december 2023, pkt. 257:

Anbefales.

### Beslutning

Godkendt.

Fraværende: Jano Kjær. I stedet mødte Kristian Mathiasen.